ORION TTE Természetbarát Szakosztály
1102 Budapest Kőrösi Csoma sétány 4. 1. em. 3. 
A szarvasok a Balaton-felvidéken is bőgnek [image: ]
2026. október 1. 
Kedves túratársak! Talán a még nem késtünk még le azt, amit annyira szeretünk hallani, látni. Sajnos eddig nem sok eredménnyel jártak a szarvasbőgési túrához új hely kereső kísérleteim. Úgy néz ki, hogy nyílik egy újabb lehetőség számunkra, amivel megpróbálok élni. Ha érdeklődéssel és szívesen tennétek, tartsatok velem legyetek szívesek az állatok (szarvasok) szokásos őszi viadalának, koncertjének élménybegyűjtésére.
Legfontosabb tudnivalók:
A találkozás:	2026. október 1-jén, csütörtökön, Budapesten a Kelenföldi vasútállomáson 6 óra 50 perc és 7:00 között annál a vágánynál, ahonnan 7:12-kor Tapolca vasútállomás felé indul a 9207-es számú vonat. Mi Révfülöp vasútállomásig utazunk a vonattal. Ott a 9 óra 55 perckor Tapolca felé induló autóbuszra szállunk, amivel Szentbékkálla Petőfi utcai megállóig utazunk. A vonatra a Déli pályaudvaron is fel lehet szállni. Onnan 7 óra 05 perckor lesz az indulás.
Program:	A túra Szentbékkállán indul. A köztéri szobrok mellett (1848-as, az 1956-os emlékművek, a „szentek” szobrai), a Nádfedeles Műemléki parasztházak várnak ránk. Betérünk a Szent Benedek reggelizőbe, megnézzük a barokk stílusban épült Gyümölcsoltó Boldogasszony Templomot, a Velétei palotaromot, a Kálváriát, a Kőtengert. Remélem sikerül magunkkal hozni a hatalmas kőtömb ingásának élményét is! Délután autóbusszal indulunk Monoszlóra, ahol a szállásunk lesz. A késő esti, éjszaki programunk hosszától függően reggel megpróbálunk lomhán, de vidáman ébredni.
Közös reggeli után megnézzük Monoszlón a református templomot, a szobrokat, majd elindulunk Hegyestűre. Megnézzük a Monoszló-Hegyestű Bemutató helyet, a kiállítást, valamint a Dunántúl jellegzetes kőzeteiből összeállított szabadtéri kőpark segítségével geológiai időutazáson vehetünk részt. Ezután Zánkára megyünk. A napsütötte út melegét megpróbáljuk a Gyógynövényes cukrászdában enyhíteni. Ezután étkezésre, vásárlásra–  igény esetén –  lesz lehetőség. A vonatra várakozási időt, ha lesz ilyen, a Balaton partján egy rövid  faárnyékos pihenéssel töltjük.
A túra hossza: 10-12 km/nap 100-150 m körüli emelkedéssel, 250 m körüli lejtéssel
A túra várhatóan kiadásai kb.:
· Szállás költség reggelivel együtt		17.600 Ft/fő
· oda-vissza utazás teljes áron 			  7.000 Ft, (helyjegy nem kell),
50%-os áron				  3.500 Ft/fő,
· 65 év fölötti kedvezménnyel 			ingyenes/személyi igazolvány kell,
· Belépőjegy teljes áron				  2.600 Ft/fő,
Kedvezményes áron 			  2.100 Ft/fő.
Az utazáshoz a menetjegyet megvásárolni, és a kedvezményeket igazolni egyénileg kell.
Haza 16 óra 26 perckor Zánka-Köveskál vasútállomásról indulunk. Átszállás nélkül Budapesten a Kelenföldi vasútállomásra 18 óra 46 perckor érkezünk (vonatszám: 9703).
A túrán mindenki a saját felelősségére vesz részt!
Szükséges felszerelés: kényelmes, de stabil túracipő, az őszi hűvösebb időjáráshoz igazodó réteges öltözet. Az éjszakai programhoz melegebb ruha, fej-, bicikli lámpa, távcső, ha van. A vízállóság hasznos lehet. A napsütés mellett, éjszaka hidegre számítsatok légyszíves! A túrabot ne maradjon otthon, ha szívesen használod! Hozd magaddal légyszíves a rendszeresen szedett gyógyszereidet! Élelemről, folyadékról a második napi reggelit kivételével egyénileg kell gondoskodni. Vásárlásra az üzletek szűkebb árukínálatából mindkét nap lesz lehetőség. Ivóvízcsap és közkút több helyen van.
A pénzszükségletet úgy tervezzétek legyetek szívesek, hogy a Geoparkban lehetett kártyával fizetni, amikor ott jártam, a szállást viszont készpénzben kel kifizetnünk.
A túrára a szállásfoglalás pontosítása érdekében minél előbb jelentkezni kell, érdeklődni is lehet Szilágyi Zsuzsa túravezetőnél a +36-1-4317369-es, a +36-30-9334322-es és a +36-20-5490749-es telefonszámokon, és a szilagyizs1@gmail.com email címen.
Budapest, 2026. szeptember 28.
Minden érdeklődőt szeretettel várok!
Szilágyi Zsuzsanna
túravezető

